CELEX: 62005TA0450
Language: bg
Date: 2009-07-09 00:00:00
Title: Дело T-450/05: Решение на Първоинстанционния съд от 9 юли 2009 г. — Peugeot et Peugeot Nederland/Комисия ( Конкуренция — Картели — Дистрибуция на моторни превозни средства — Решение, с което се установява нарушение на член 81 ЕО — Ограничаване на паралелния износ от Нидерландия — Система на заплащане на концесионерите и натиск — Споразумение с антиконкурентна цел — Глоби — Тежест и продължителност на нарушението )

29.8.2009   
            
            
               BG
            
            
               Официален вестник на Европейския съюз
            
            
               C 205/32
            
         Решение на Първоинстанционния съд от 9 юли 2009 г. — Peugeot et Peugeot Nederland/Комисия
   (Дело T-450/05) (1)
   
   („Конкуренция - Картели - Дистрибуция на моторни превозни средства - Решение, с което се установява нарушение на член 81 ЕО - Ограничаване на паралелния износ от Нидерландия - Система на заплащане на концесионерите и натиск - Споразумение с антиконкурентна цел - Глоби - Тежест и продължителност на нарушението“)
   2009/C 205/56
   Език на производството: френски
   
      Страни
   
   
      Жалбоподотел: Automobiles Peugeot SA (Париж, Франция) и Peugeot Nederland NV (Utrecht, Нидерландия) (представители: адв. O. d’Ormesson и адв. N. Zacharie)
   
      Ответник: Комисия на Европейските общности (представители: първоначално A. Bouquet, F. Arbault и A. Whelan, а впоследствие A. Bouquet и M. Kellerbauer)
   
      Предмет
   
   Искане за отмяна на Решение C (2005) 3683 окончателен на Комисията от 5 октомври 2005 г. относно производство по прилагане на член 81 [ЕО] (дела F-2/36.623/36.820/37.275 — SEP и други/Automobiles Peugeot SA) и, при условията на евентуалност, искане за намаляване на размера на глобата, наложена на жалбоподателите с посоченото решение
   
      Диспозитив
   
   
               1)
            
            
               Размерът на глобата, наложена на Automobiles Peugeot SA и на Peugeot Nederland NV с член 3 от Решение C (2005) 3683 окончателен на Комисията от 5 октомври 2005 г. относно производство по прилагане на член 81 [ЕО] (дела F-2/36.623/36.820/37.275 — SEP и други/Automobiles Peugeot SA), се определя на 44,55 милиона евро.
            
         
               2)
            
            
               Жалбата се отхвърля в останалата й част.
            
         
               3)
            
            
               Осъжда Automobiles Peugeot и Peugeot Nederland да заплатят девет десети от направените от тях съдебни разноски, както и девет десети от съдебните разноски, направени от Комисията на Европейските общности.
            
         
               4)
            
            
               Осъжда Комисията да заплати една десета от направените от нея съдебни разноски, както и една десета от съдебните разноски, направени от Automobiles Peugeot и Peugeot Nederland.
            
         
      (1)  ОВ C 74, 25.3.2006 г.